দ্বিতীয় ম্যাচে ২৬ গোল করে সবচেয়ে বেশি ব্যবধানে জয়ের নজির তো তঈরি হয়েইছিল, পাশাপাশি প্রথম তিন ম্যাচে গোলের হাফ সেঞ্চুরি করেই এশিয়ান গেমসে সর্বকালের রেকর্ড গড়ে ফেলেছিল ভারতীয় দল। এর আগে টুর্নামেন্টে ১৯৮২ এশিয়াডে ৪৪ গোল করে সর্বাধিক গোল করার রেকর্ড ছিল ভারতীয়দেরই দখলে। ভারতীয় দলের এমন বিধ্বংসী পারফরম্যান্স দেখে স্বভাবতই তাদের ঘিরে শুরু হয়ে গিয়েছে সোনা জয়ের প্রত্যাশা। ২০১৪ এশিয়াডের সোনাজয়ীরা ফের স্বর্ণপদক ছিনিয়ে আনতে পারে কিনা, সেটাই এখন দেখার।